Kampioenbokser, Toegewyde Christen, Manny Pacquiao, Moontlik Verkiesbaar As President Van Die Filippyne - Joy! Digital
Kampioenbokser, Toegewyde Christen, Manny Pacquiao, Moontlik Verkiesbaar As President Van Die Filippyne
Die weltergewigbokser, Manny Pacquiao, is besig om hom voor te berei vir sy volgende geveg in die bokskryt wanneer hy teen Errol Spence jr. te staan sal kom. Maar die kampioenbokser gaan moontlik ook deelneem aan die politieke stryd vir die amp as president van sy land, die Filippyne, berig CBN News.
Bespiegeling hieroor volg op die Pacquiao se onlangse kritiek van die huidige president, Rodrigo Duterte. Pacquiao, wat reeds 'n senator is, het Duterte onder meer van korrupsie beskuldig.
Pacquiao het gesê dat hy nie sal aankondig of hy hom verkiesbaar gaan stel vir die president tot ná die titelgeveg teen Spence volgende maand nie.
"Ek het nie 'n bokser geword om in gevegte van slegs vier of tien rondtes te veg nie. Ek het begin boks om 'n wêreldkampioen te word," het hy aan ABS-CBN News gesê.
Pacquiao is 'n uitgesproke en toegewyde Christen en het verder gesê: "As dit God se wil is, sal ek my taak verrig as ek daar uitkom [die presidentskap]."
Die volgende presidensiële verkiesing is eers in Mei 2022. 'n Goeie oorwinning oor Spence, 'n onoorwonne wêreldkampioen in die weltergewig en tien jaar jonger as Pacquiao, sal Pacquiao se planne om die president te word, 'n hupstoot gee.